১৯৭৫ খ্রিস্টাব্দে তাঁর 'মেইনস্টিম' পত্রিকায় প্রথমেই জরুরি অবস্থা জারির ঘোষণা টি মুদ্রিত হয় । সংবাদপত্রের কণ্ঠরোধের প্রতিবাদে সম্ভবত ঠিক তার পরের সংখ্যাতেই প্রচ্ছদে মুদ্রিত হল রবীন্দ্রনাথ ঠাকুরের কবিতা " হোয়ার দি মাইন্ড ইজ উইদাউট ফিয়ার" আর ফর্মাটের ভিতর সব পৃষ্ঠা সাদা । ইন্দিরা গান্ধী যখন পুত্র সঞ্জয়কে তাঁর উত্তরসূরি হিসাবে স্থান দিতে চলেছেন, তখন তীব্র ব্যঙ্গ করে পত্রিকায় সম্পাদকীয়তে লেখেন "স্প্রিং চিকেন" শিরোনামে এক রচনা । জরুরি অবস্থার বিরুদ্ধে সাংবাদিকতার মধ্য দিয়ে তাঁর লড়াই তাঁকে বিশেষ মর্যাদার আসনে প্রতিষ্ঠিত করেছিল । আর নিজে দৃঢ় প্রত্যয়েই কলম ধরেছেন । ১৯৯০ খ্রিস্টাব্দে ভারত সরকার তাঁকে "পদ্মভূষণ" এ সম্মানিত করতে চাইলে তিনি তা প্রত্যাখ্যান করেন। তাঁর বক্তব্য ছিল কোনো সাংবাদিকের সরকারি খেতাব নেওয়া উচিত নয়। 
সরকারী প্রচারমাধ্যমের স্বাধীনতা ও নিরপেক্ষতা দিয়ে যখন ১৯৯৭ খ্রিস্টাব্দে প্রসার-ভারতী গঠিত হয়, তার পর্ষদে তিনি সর্বপ্রথম "চেয়ারম্যান" পদে বৃত হন এবং জীবনের শেষদিন পর্যন্ত ওই পদে ছিলেন । জোটনিরপেক্ষ দেশগুলির সাংবাদিকদের সংগঠন "নামোডিয়া ফাউন্ডেশনের" ও প্রতিষ্ঠাতা-চেয়ারম্যান ছিলেন তিনি ।

দেশে জরুরি অবস্থার দিনে
সাংবাদিক জীবন
জন্ম ও শিক্ষা জীবন
মৃত্যু